**Eiropas Savienības kohēzijas politikas programmas 2021. – 2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” (turpmāk – SAM 4215) projektu iesniegumu atlases otrās kārtas nolikums (turpmāk – nolikums)**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2025. gada 28. janvāra noteikumi Nr. 72 “Eiropas Savienības Kohēzijas politikas programmas 2021. – 2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” otrās projektu iesniegumu atlases kārtas īstenošanas noteikumi” (turpmāk – MK noteikumi Nr. 72)Ministru kabineta 2025. gada 17. jūnijā noteikumi Nr. 368 “Grozījumi Ministru kabineta 2025. gada 28. janvāra noteikumos Nr. 72 “Eiropas Savienības Kohēzijas politikas programmas 2021.-2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas īstenošanas noteikumi”” (turpmāk – grozījumi MK noteikumos Nr. 72) |
| Finanšu nosacījumi | SAM 4215 pasākuma otrajai atlases kārtai pieejamais kopējais attiecināmais finansējums ir 41 506 355 *euro,* tai skaitā Eiropas Reģionālās attīstības fonda (turpmāk – ERAF) finansējums 35 280 401 *euro,* pašvaldību budžeta līdzfinansējums – 6 225 954 *euro.* ERAF atbalsta intensitāte nepārsniedz 85% no projekta kopējām attiecināmajām izmaksām, pašvaldību budžeta atbalsta intensitāte ir ne mazāka kā 15% no projekta kopējām attiecināmajām izmaksām. ERAF finansējumu piešķir grantu atbalsta veidā. Izmaksas ir attiecināmas no MK noteikumu Nr. 72 spēkā stāšanās dienas, izņemot MK noteikumu [22.10.](https://tapportals.mk.gov.lv/structuralizer/data/nodes/0329a8eb-1328-4e58-b5e3-e9ae850a102a), [22.11.](https://tapportals.mk.gov.lv/structuralizer/data/nodes/8bb848b7-f365-49f2-8d78-9ec1fa21e511) un [22.12. apakšpunktā](https://tapportals.mk.gov.lv/structuralizer/data/nodes/7b75af43-b6fb-4920-83e3-46d5064bbfe3) minētās izmaksas, kas ir attiecināmas, ja tās veiktas, sākot ar 2023. gada 1. janvāri. Izmaksas par darbībām, kuras tiek pabeigtas līdz projekta iesnieguma iesniegšanai sadarbības iestādē, nav attiecināmas. |
| Projektu iesniegumu atlases īstenošanas veids | Ierobežota projektu iesniegumu atlase, tai skaitā īstenojot projektu iesniedzēju priekšatlasi |
| Projekta iesnieguma iesniegšanas termiņš | No 2025. gada 30. jūnija | līdz 2025. gada 31. oktobrim |

1. Prasības projekta iesniedzējam
2. Ievērojot MK noteikumu Nr. 72 13. punktā noteikto, 18.06.2025. Ministru kabineta rīkojumā Nr. 353 noteikti projektu iesniedzēji – pašvaldības, un katrai pašvaldībai plānotais maksimālais ERAF finansējums.
3. Atbalstāmās darbības un izmaksas
4. SAM 4215 pasākuma 2.kārtas ietvaros ir atbalstāmas darbības, kas noteiktas MK noteikumu Nr. 72 21.1., 21.2., 21.3., 21.4., 21.5., 21.6., 21.7., 21.8. apakšpunktā.
5. Projekta iesniegumā plāno izmaksas atbilstoši MK noteikumu Nr. 72 22., 23., 24., 25., 26., 27., 28., 29. punktam.
6. Projektu īsteno ne ilgāk kā līdz 2028. gada 31. decembrim.
7. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021. - 2027. gada plānošanas periodā”[[1]](#footnote-2).
8. Projektu iesniegumu noformēšanas un iesniegšanas kārtība
9. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
	1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
10. Projektu portālā aizpilda projekta iesnieguma datu laukus un pievieno projekta iesnieguma aizpildīšanas metodikā (projektu iesniegumu atlases nolikuma (turpmāk – nolikums) 1. pielikums) norādītos dokumentus:
	1. Projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti:
		1. paredzēto materiāltehnisko līdzekļu un aprīkojuma izmaksu aprēķinus pamatojošie dokumenti (ja attiecināms);
		2. uzņēmuma/pakalpojumu līgumu izmaksu aprēķina atšifrējums, kas pamato plānoto izmaksu apmēru uz vienu rādītāja vienību (informācija par veiktajām tirgus aptaujām, statistikas datiem, pieredzi līdzīgos projektos u. tml.) (ja attiecināms);
		3. paredzēto būvdarbu izmaksu aprēķinus pamatojošie dokumenti (ja attiecināms) t.sk. indikatīva būvdarbu izmaksu aplēse (tāme) vai projekta budžetā iekļauto izmaksu aprēķina atšifrējumu, kas pamato projekta budžetā iekļauto izmaksu apmēru. Projekta iesniegumā plānotās izmaksas atbilst vidējām tirgus cenām konkrētās izmaksu pozīcijās;

*Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti , noslēgtiem nodomu protokoliem vai līgumiem (ja attiecināms), u.c. informāciju (attiecināms, ja uz projekta iesnieguma iesniegšanas brīdi iepirkums vēl nav veikts).*

* + 1. iesniegta sertificēta tāmētāja sagatavota indikatīva būvdarbu izmaksu aplēse (tāme).
	1. Apliecinājums par saimnieciskas darbības, papildinošās saimnieciskas darbības veikšanu infrastruktūrā.
	2. Pielikumi, kas jāpievieno, ja attiecināms:
		1. būvdarbu gatavības pakāpi apliecinoši dokumenti (ja attiecināms) (*obligāti iesniedzami, ja nav pieejami Būvniecības informācijas sistēmā (turpmāk -– BIS)), vismaz viens no zemāk uzskaitītajiem dokumentiem*):
			1. projektēšanas uzdevums būvniecības ieceres dokumentu sagatavošanai vai iesniegta būvvaldes izziņa, kas apliecina, ka iepriekš minētie dokumenti nav nepieciešami*;*
			2. iesniegta būvvaldes izziņa, kas liecina, ka projekta būvdarbiem būvatļauja, paskaidrojuma raksts vai apliecinājuma karte nav nepieciešama.
		2. Finansējuma pieejamību apliecinoši dokumenti, piemēram, pašvaldības lēmums par projekta īstenošanu un līdzfinansējuma (ne mazāk kā 15% apmērā) nodrošināšanu saskaņā ar MK noteikumu 7.punktu, kā arī ERAF finansējuma daļas priekšfinansējuma nodrošināšanu, ievērojot MK noteikumu 36.punktā noteikto (attiecināms, ja nav pieejams pašvaldības tīmekļvietnē, ja ir pieejams, projekta iesniegumā norāda tīmekvietnes saiti);
		3. Dokumenti, kas apliecina īpašumtiesības uz infrastruktūru, kurā paredzēts veikt ieguldījumus projekta ietvaros (ja attiecināms) (attiecināms, ja dokumenti nav pieejami valsts vienotajā datorizētajā zemesgrāmatā www.zemesgramata.lv) vai gadījumā, ja projekta iesniedzējam uz projekta iesnieguma iesniegšanas brīdi nav nodrošinātas īpašumtiesības, projekta iesnieguma sadaļā “Projekta īstenošanas vieta” apliecināts), ka minētā atbilstība tiks nodrošināta līdz vienošanās par projekta īstenošanu noslēgšanai;
		4. Pašvaldības programmu, pašvaldības attīstības programmas investīciju plāns un domes lēmums, ar ko apstiprināta pašvaldības attīstības programma un tās investīcijas plāns (attiecināms, ja nav pieejams pašvaldības tīmekļvietnē, ja ir pieejams pašvaldības tīmekļvietnē - projekta iesniegumā norāda saiti);
		5. Pašvaldības attiecīgos domes lēmumus, kas pamato atbalstam izvirzītas vispārējās izglītības iestādes atbilstību MK noteikumu Nr.72 1. pielikuma 1., 3., 4., 5.punkta nosacījumiem (attiecināms, ja nav pieejams pašvaldības tīmekļvietnē, ja ir pieejams pašvaldības tīmekļvietnē - projekta iesniegumā norāda saiti);
		6. Ja ir paredzētas investīcijas iekļaujošas izglītības infrastruktūras izveidei vai uzlabošanai vispārējās izglītības (vispārizglītojošā) iestādē, tad pašvaldības attiecīgo domes lēmumu par speciālās izglītības iestādes reorganizāciju (likvidāciju) vai apliecinājumu, ka pašvaldības administratīvajā teritorijā nedarbojas speciālās izglītības iestāde (ja attiecināms; ja nav pieejams pašvaldības tīmekļvietnē, ja ir pieejams pašvaldības tīmekļvietnē - projekta iesniegumā norāda saiti);
		7. Rīgas valstspilsētas pašvaldības domes lēmumu par citas vispārējās izglītības programmas īstenošanas vietas likvidēšanu apkaimē, kurā tiek veiktas attiecīgas investīcijas, īstenojot projektu (attiecināms, ja nav pieejams pašvaldības tīmekļvietnē, ja ir pieejams pašvaldības tīmekļvietnē - projekta iesniegumā norāda saiti);
		8. Rīgas valstspilsētas pašvaldības domes lēmumu vai apliecinājumu, ka izglītības iestāžu tīkla optimizēšanas rezultātā atbalstam izvirzītajā vispārējās izglītības iestādē ir nodrošināts vai paredzams izglītojamo skaita pieaugums (attiecināms, ja nav pieejams pašvaldības tīmekļvietnē, ja ir pieejams pašvaldības tīmekļvietnē - projekta iesniegumā norāda saiti);
		9. Papildus informācija, kas nepieciešama projekta iesnieguma vērtēšanai, ja to nav iespējams integrēt projekta iesniegumā.
1. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
2. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (nolikuma 1. pielikums)*.*
3. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
4. Projekta iesniegumā summas norāda *euro* ar precizitāti līdz 2 cipariem aiz komata.
5. **Projekta iesniegumu iesniedz līdz projektu iesniegumu iesniegšanas beigu termiņam, atbilstoši** MK noteikumu Nr. 72 18. punktā noteiktajam termiņam.
6. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
7. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts Projekta portāla automātiski sagatavots e-pasts par projekta iesnieguma iesniegšanu.
8. Projektu iesniegumu vērtēšanas kārtība
9. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021. – 2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas Nr. 2024/2509[[2]](#footnote-3) 61. pantā noteikto.
10. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
11. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
12. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un Projektu portālā aizpildot projekta iesnieguma vērtēšanas veidlapu.
13. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos un pēc tam – precizējamos kritērijus šādā secībā:
	1. vienotie kritēriji,
	2. vienotie izvēles kritēriji,
	3. specifiskie atbilstības kritēriji.
14. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
15. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
16. Lēmuma pieņemšanas un paziņošanas kārtība
17. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
18. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde pieņem 3 mēnešu laikā pēc projektu iesnieguma iesniegšanas beigu datuma.
19. Lēmumu par projekta iesnieguma apstiprināšanu sadarbības iestāde pieņem, ja projekta iesniegums atbilst projektu iesniegumu vērtēšanas kritērijiem.
20. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
21. Lēmumu par projekta iesnieguma noraidīšanu sadarbības iestāde pieņem, ja projekta iesniedzējs nav uzaicināts iesniegt projekta iesniegumu.
22. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
23. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
24. Informāciju par apstiprināto projekta iesniegumu sadarbības iestāde publicē tīmekļa vietnē [www.esfondi.lv](http://www.esfondi.lv).
25. Papildu informācija
26. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/4-2-1-5-k-2> norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
27. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
28. Atbildes uz iesūtītajiem jautājumiem tiks nosūtītas elektroniski jautājuma uzdevējam.
29. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
30. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē [https://www.cfla.gov.lv/lv/4-2-1-5-k-2](https://www.cfla.gov.lv/lv/4-2-1-5-k-1).
31. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
32. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika.

2. pielikums. Projektu iesniegumu vērtēšanas kritēriji un to piemērošanas metodika.

3. pielikums. Vienošanās par projekta īstenošanu projekts.

4. pielikums. Apliecinājums par saimnieciskas darbības, papildinošās saimnieciskas darbības veikšanu infrastruktūrā.

5. pielikums. Metodika papildinošas saimnieciskās darbības ieņēmumu uzraudzības nodrošināšanai Eiropas Savienības kohēzijas politikas programmas 2021.–2027. gadam 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” projektos

1. Pieejams: <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda> [↑](#footnote-ref-2)
2. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija). Pieejam šeit: [*https://eur-lex.europa.eu/legal-content/lv/TXT/?uri=CELEX%3A32024R2509*](https://eur-lex.europa.eu/legal-content/lv/TXT/?uri=CELEX%3A32024R2509) [↑](#footnote-ref-3)